Reddingspoging om bejaarde by doktersafspraak te kryFoto: NSRI Marc Rodgers, die adjunk-stasiebevelvoerder van NSRI-Plettenbergbaai, het gesê hulle is Donderdag omstreeks 12:45 deur ŉ familielid van Jean Sparge gekontak. Sparge moes glo dringend ŉ afspraak by ŉ hospitaal nakom, maar die rivier naby Stoffpadweg in Wittedrift het oorstroom en sy was vasgekeer. “Swaar reën in die afgelope paar dae het veroorsaak dat verskeie areas ontoeganklik is weens vol en oorstroomde riviere,” het Rodgers gesê. “Ons het ons seereddingsvoertuig uitgestuur na die toneel. Toue is aan die voertuig en ŉ boom aan die oorkantste rivierwal vasgemaak,” het hy verduidelik. Sparge is op ŉ drywende seereddingsdraagbaar gesit wat aan die tou vasgemaak is en saam met NSRI-reddingswemmers oor die rivier geneem. “Nadat ons die draagbaar oor die rivier gebring het, is mev. Sparge met die seereddingsvoertuig na die hospitaal geneem,” het Rodgers gesê.